Иван Вазов
„Шуми Марица“

chitanka.info

В нашия национален марш, с изключение на първия куплет и първите два стиха на рефрена, всички останали стихове са крайно несмислени, като не отговарят и на темпа на музиката. Поправянето на марша отдавна се налагаше. Аз струвам днес това и давам почти цял текста му в нова редакция. Желателно е у нас в тая форма да се възприеме от всички, за да имаме национален марш, и по съдържание колко-годе за пред хората.

Шуми Марица

окървавена,

плаче вдовица

люто ранена.

Марш, марш,

с генерала наш!

В бой да летим

враг да победим.

Бьлгарски чеда,

цял свят ни гледа,

хай към победа

славна да вървим.

Марш, марш и пр.

Левът балкански

в бой великански

с орди душмански

води ни крилат.

Марш, марш и пр.

Млади и знойни,

в вихрите бойни

ний сме достойни

лаври да берем.

Марш, марш и пр.

Ний сме народа,

за чест, свобода,

за мила рода

който знай да мре.

Марш, марш

с генерала наш —

в бой да летим

враг да победим.

Ноември 1912

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.